Arriba a Gandia una nova edició de la 'Mostra Artesanal de Mones i Panous'
21 març 2024

## Arriba a Gandia una nova edició de la 'Mostra Artesanal de Mones i Panous'21 març 2024Última actualització: 22 març 2024

![](../gestion/img/b27184b4ade2eaedd23e886f0e823dfc524be5b32ea34761f2a3509a2179eea6.jpg)  
  

La **regidora de Polítiques Econòmiques i Comerç, Elena Moncho**; el **president de l'Associació de Pastissers i Forners de Gandia, Miguel Roselló** i el seu **tresorer, Raül Llopis**, han presentat aquest matí una nova edició de la ja tradicional **'Mostra Artesanal de Mones i Panous'**.

Així, del 25 al 28 de març la gent es podrà acostar al passeig de les Germanies (davant la Casa de la Cultura), per comprar i tastar aquests productes tan típics del territori valencià.  
  
La iniciativa té com a objectiu reivindicar el valor cultural i gastronòmic de la pastisseria artesanal de la ciutat i, tal com ha explicat Moncho, tots els beneficis d'aquest any aniran destinats al preventori infantil.  
  
A més, els xiquets i xiquetes de la localitat podran participar en un taller on se'ls ensenyarà a fer mones amb un preu de dos euros. Aquesta activitat se celebra els dies 25, 26 i 27, de 17 a 20 hores.

  
_«Volem agrair, una vegada més, l'esforç que fa l'Ajuntament perquè puguem mostrar el treball que duem a terme cada dia en una ubicació immillorable»_, ha assenyalat Llopis.

  
Per part seua, Roselló ha afirmat que _«els pastissers de la ciutat elaborem els nostres dolços amb productes frescos i de qualitat, de manera que aquesta iniciativa permet que la gent ho comprove»_.

  
Finalment, l'edil ha convidat a tota la ciutadania a gaudir, tant de la mostra com dels tallers, i a apostar _«pels comerços locals, en aquest cas forns, que hi ha a la ciutat»_.

[Twittear](https://twitter.com/share)